b'\n_START_ARTICLE_\nSiam\xc3\xa8s modern\n_START_SECTION_\nEsquema i distribuci\xc3\xb3 del color\n_START_PARAGRAPH_\nAquest esquema de color es denomina puntejat o pointer. Constitueix la t\xc3\xadpica distribuci\xc3\xb3 del color de la ra\xc3\xa7a siamesa, que est\xc3\xa0 donada pel gen "cs", part de la s\xc3\xa8rie albina denominat "gen Him\xc3\xa0laia". Aquest gen s\'anomena amb una lletra min\xc3\xbascula "cs" per ser recessiu, per tant, per expressar-la ha d\'estar en homozigosi en tots dos locus, \xc3\xa9s autos\xc3\xb2mic i se situa en el loci "C". _NEWLINE_Els gats semi-albins de la s\xc3\xa8rie himalaya (color points, s\xc3\xadpies, minks) tenen una tyrosinasa termo sensible. La tyrosinasa normal converteix l\'amino\xc3\xa0cid "Tyrosine" en melanina (pigment). En els gats amb gen "cs" l\'enzim es desnaturalitza a temperatura corporal i nom\xc3\xa9s funciona activant la producci\xc3\xb3 de melanina en les zones m\xc3\xa9s fredes del cos, per la qual cosa el color nom\xc3\xa9s es desenvolupa en les zones fredes o extremitats (cua, potes, orelles i nas) augmentant la quantitat de pigmentaci\xc3\xb3. Aquesta \xc3\xa9s la ra\xc3\xb3 per la qual el siam\xc3\xa8s neix blanc (temperatura intrauterina alta), \xc3\xa9s m\xc3\xa9s fosc a l\'hivern i m\xc3\xa9s p\xc3\xa0l\xc2\xb7lid a l\'estiu.\n_START_SECTION_\nDifer\xc3\xa8ncies entre el siam\xc3\xa8s modern i el siam\xc3\xa8s tradicional\n_START_PARAGRAPH_\nS\xc3\xb3n races diferents, encara que semblants i confoses entre si. _NEWLINE_L\'est\xc3\xa0ndard del siam\xc3\xa8s modern indica un cos elegant, esvelt, estilitzat, flexible i ben muscul\xc3\xb3s, entre altres caracter\xc3\xadstiques f\xc3\xadsiques ja esmentades en aquest article. _NEWLINE_El siam\xc3\xa8s tradicional o tai, si b\xc3\xa9 comparteix algunes caracter\xc3\xadstiques amb el siam\xc3\xa8s modern (per exemple, el patr\xc3\xb3 de coloraci\xc3\xb3) es diferencia d\'aquest per les seves formes arrodonides. Aix\xc3\xad, elTai (que \xc3\xa9s comunament conf\xc3\xb3s amb el siam\xc3\xa8s pr\xc3\xb2piament dit) presenta un cos m\xc3\xa9s compacte i rod\xc3\xb3, cap amb galtes plenes i arrodonides, musell m\xc3\xa9s curt, orelles d\'inserci\xc3\xb3 alta per\xc3\xb2 no enormes, ulls allargats (no totalment oblics) celestes o blaus, cua m\xc3\xa9s curta i generalment amb punta m\xc3\xa9s arrodonida i m\xc3\xa9s gruixuda. Els colors acceptats s\xc3\xb3n els mateixos que pel siam\xc3\xa8s modern.'